b'\n_START_ARTICLE_\nNordbanken\n_START_PARAGRAPH_\nNordbanken, vuoteen 1990 Post- och kreditbanken, oli ruotsalainen liikepankki, joka syntyi 1974, kun Postbanken ja Sveriges Kreditbanken yhdistyiv\xc3\xa4t. Alkuun se oli valtionjohtoinen, vuodesta 1992 se oli kokonaan Ruotsin valtion omistuksessa, ja valtio sijoitti siihen p\xc3\xa4\xc3\xa4omaa ja perusti ongelmaluottojen hoitamiseksi omaisuudenhoitoyhti\xc3\xb6 Securumin._NEWLINE_Nordbanken osti vuoden 1993 lopussa G\xc3\xb6ta Bankenin, joka oli joutunut vaikeuksiin, ja fuusioi sen itseens\xc3\xa4 lokakuussa 1994. Fuusio oli suurin Ruotsin pankkihistoriassa. Pankkia alettiin yksityist\xc3\xa4\xc3\xa4 1995, jolloin yksityisille sijoittajille myytiin noin 30 prosenttia osakkeista._NEWLINE_Pankki yhdistyi vuonna 1997 Meritan kanssa, jolloin syntyi MeritaNordbanken. Nykyisin se on Nordea.'